

**ДО**

**КМЕТОВЕТЕ НА ОБЩИНИ**

**В РЕПУБЛИКА БЪЛГАРИЯ**

**КОПИЕ ДО**

**ОБЛАСТНИТЕ УПРАВИТЕЛИ**

**В РЕУБЛИКА БЪЛГАРИЯ**

**НАЦИОНАЛНО СДРУЖЕНИЕ**

**НА ОБЩИНИТЕ В РЕПУБЛИКА БЪЛГАРИЯ**

**Относно:** Актуализация на утвърдени Правила за дейността и организацията на работа на общинските комисии по безопасност на движението по пътищата (ОбщКБДП)

**УВАЖАЕМИ ГОСПОЖИ И ГОСПОДА**

**КМЕТОВЕ НА ОБЩИНИ,**

Във връзка с оптимизацията на процесите по докладване и планиране на дейностите по БДП на общинско ниво и предвид утвърдените съгласно чл. 167в, ал. 4 от Закона за движението по пътищата Правила за дейността и организацията на работа на ОбщКБПД с настоящото Ви уведомявам, че Държавна агенция „Безопасност на движението по пътищата“ (ДАБДП) предприе действия по **изменение и допълнение на Правилата**.

В резултат на извършения от ДАБДП мониторинг на планирането и докладването през изминалите три планови/отчетни периода, както и въз основа на анализа на ефективността, агенцията отчете необходимостта от усъвършенстване на процесите за постигане на по-голяма ефективност на резултатите от работата и същевременно облекчаване на административния документооборот.

Това включва:

* По-добър синхрон между мерките на областно/общинско/национално ниво: времево съобразяване на областните и общинските план-програми с актуализацията на приоритетите в общите годишни планове за действие; оптимизирана координация на годишното докладване между отделните нива.
* По-добро систематизиране и прецизиране на информацията: при документиране на констатациите от докладването след извършени обходи и огледи на общинската пътна и улична мрежа; при оценка на състоянието и надграждане на базата данни.
* Избягване на представяне на сходна информация в повече от един документ: замяна на досегашното докладване на състоянието на пътнотранспортната инфраструктура под формата на годишен онлайн въпросник и описателно – под формата на годишен доклад, с докладване само в един документ (въпросник).
* По-добро систематизиране на информацията при планирането: възможност за правилна приоритизация на най-неотложните мерки за пътна безопасност.
* Цялостно облекчаване на документооборота между общините, ОКБДП и ДАБДП: времево обединяване на процесите по докладване и планиране.
* Обвързване на резултатите от докладването с планирането: осигуряване на връзка между констатациите от състоянието на пътнотранспортна инфраструктура, документирано в докладите, и съответните мерки, планирани в програмите. Целта е планираните от общините и ОПУ мерки да са насочени към пътища/улици/участъци с най-голяма нужда от обезопасяване и с най-голям ефект за повишаване на пътната безопасност.

Измененията и допълненията са свързани с промени в образците на общинска програма по БДП и общински доклад по БДП.

В тази връзка, моля да имате предвид следното:

**Годишен общински доклад**

1/ Част 1 от Годишен общински доклад по БДП: Доклад за изпълнението на мерки от общинската програма за отчетната година се изготвя по образеца на ДАБДП във формат Word и се подписва от кмета на общината **в срок до 15 януари** на годината, следваща отчетната. Докладът се публикува на електронната страница на общинската администрация.

**В същия срок (15 януари)** данните от Част 1 от Годишен общински доклад по БДП: Доклад за изпълнението на мерки от общинската програма за отчетната година се попълват електронно в областния годишен доклад в предоставена от ДАБДП в онлайн форма чрез този линк - <https://arcg.is/1WOrqq1>

2/ Част 2 от Годишен общински доклад по БДП: Доклад за състояние на общинската пътнотранспортна инфраструктура се генерира автоматично и се обобщава от софтуерно приложение, допълнително предоставено впоследствие от ДАБДП, в което общинските администрации документират данни по време на обследването и оценката на състоянието на пътнотранспортната инфраструктура. За това докладване срокът за документиране на данните е **до 31 май 2024 г.**

**Годишна общинска програма**

Годишната общинска план-програма по БДП се изготвя по образеца на ДАБДП във формат Word и се подписва от кмета на общината **в срок до 15 януари** на плановта година. Програмата се публикува на електронната страница на общинската администрация.

**В същия срок (15 януари)** данните от общинската програма се попълват електронно в областната годишна план-програма в предоставена от ДАБДП в онлайн форма чрез този линк - <https://arcg.is/1CW1Oa0>

Моля имайте предвид, че в електронния формуляр на план-програмата, въпроси от 1 до 18 включително не са включени, тъй като тези мерки са предварително дефинирани за текущо изпълнение през плановата година, като същите можете да ги видите в образеца на Word.

За Ваше улеснение Ви уведомяваме, че попълнената информация по съответните дейности в образците във формат Word можете да копирате и пренасяте в електронните варианти в предоставените линкове.

При въпроси и необходимост от съдействие:

Светослав Васев, [svassev@sars.gov.bg](mailto:svassev@sars.gov.bg), тел. 0898 702 525

Рени Бечева, [rbecheva@sars.gov.bg](mailto:rbecheva@sars.gov.bg), тел. 0885 511 203

Злати Пешев, [zpeshev@sars.gov.bg](mailto:zpeshev@sars.gov.bg), тел. 0883 312 332

В заключение, приложено Ви изпращам Заповед за изменение и допълнение на утвърдените Правила за дейността и организацията на работа на общинските комисии по безопасност на движението по пътищата, както и актуализираните правила.

Моля, в дейността на общинската комисия по БДП и при взаимодействието с областната комисия по БДП в процеса на планиране и докладване да се използват така приложените към актуализираните правила образци, както и да се прилагат актуализираните в правилата разпоредби.

**Приложения:**

1. Заповед за изменение и допълнение на утвърдените правила
2. Актуализирани Правила за дейността и организацията на работа на ОбщКБДП и приложенията към тях:

* Дневен ред
* Протокол от заседание
* Годишна общинска план-програма по БДП
* Годишен общински доклад по БДП – част 1: Доклад за изпълнението на мерки от общинската програма за отчетната година, и част 2: Доклад за състояние на общинската пътнотранспортна инфраструктура.

Предварително Ви благодаря за ангажираността и съдействието!

**С уважение,**



**МАЛИНА КРУМОВА**

***Председател***

***на Държавна агенция „Безопасност на движението по пътищата“***